open-index/open-wikipedia-markdown huggingface dataset:
טורניקה אוקריאשווילי

**טורניקה אוקריאשווילי** (בגאורגית: **თორნიკე ოქრიაშვილი**; תּוֹרנִיקֶה אוֹכּרִיאשווילי, נולד ב-12 בפברואר 1992) הוא כדורגלן גאורגי המשחק בעמדת הקשר בגגרה.

## קריירה
אוקריאשווילי התחיל את הקריירה שלו במחלקת הנוער של אולימפי רוסתווי ובהמשך הצטרף לזו של גגרה. בעונת  ערך את הופעת הבכורה שלו בקבוצה הבוגרת במסגרת ליגת העל הגאורגית. עונה לאחר מכן, הפך לשחקן הרכב בקבוצה הבוגרת בה שיחק 22 משחקי ליגה ועוד משחק אחד בגביע. בסיום העונה גגרה ירדה לליגה השנייה.

ביוני  אוקריאשווילי קיבל הצעות ממועדונים מהולנד, טורקיה, גרמניה, אוסטריה, בלגיה ורוסיה. בסופו של דבר אוקריאשווילי הושאל לשחטאר דונצק מליגת העל האוקראינית עם אופציה לרכישה והצטרף מיד לקבוצת המילואים. ב-9 ביולי 2010 ערך את הופעת הבכורה שלו במשחק הליגה נגד קריווץ קריבי ריה.

בינואר  שחטאר רכשה את כרטיס השחקן שלו תמורת 400 אלף אירו. זמן קצר לאחר מכן הושאל ל איליצ'בץ מריאופול. ב-4 במרץ 2011 ערך את הופעת הבכורה שלו בקבוצה במשחק הליגה נגד מטאלורג זפוריז'יה בו ניצחה איליצ'בץ 0-4. ב-21 במאי 2011 בישל את שער הניצחון (2-3) נגד דינמו קייב בדקה ה-90 של המשחק שבזכותו איליצ'בץ נשארה בליגת העל. בקיץ  חתם באיליצ'בץ לעונה נוספת. בשנת  אוקריאשווילי נבחר ל"כדורגלן השנה" באתר "עולם הספורט" הגאורגי.

ב-27 בינואר 2014 הושאל לצ'רנומורץ אודסה. ב-20 בפברואר אוקריאשווילי ערך את הופעת הבכורה שלו באודסה.

ב-28 ביולי 2014 אוקריאשווילי חתם בגנק הבלגית ל-3 שנים עם אופציה לשנתיים נוספות. ב-12 בינואר 2016 הושאל לאסקישהירספור מליגת העל הטורקית.

בקיץ  חתם בקרסנודאר מליגת העל הרוסית.

ב-23 במרץ 2019 חתם באנורתוסיס פמגוסטה מליגת העל הקפריסאית.

בפברואר  חזר לקדנציה שנייה בגגרה.

באפריל 2024 חתם בדינמו טביליסי.

## קריירה בינלאומית
אוקריאשווילי ערך את הופעת הבכורה שלו בנבחרת גאורגיה ב-17 בנובמבר 2010 במשחק ידידות נגד  בו הפסידה גאורגיה 2-1. ב-7 בספטמבר 2012 הבקיע את שער הבכורה שלו בנבחרת בניצחון 0-1 נגד  במסגרת מוקדמות מונדיאל 2014.

## תארים
; אנורתוסיס פמגוסטה
*הגביע הקפריסאי: 

## קישורים חיצוניים

קטגוריה:כדורגלנים גאורגים
קטגוריה:קשרי כדורגל גאורגים
קטגוריה:רוסתווי: כדורגלנים
קטגוריה:כדורגלני שחטאר דונצק
קטגוריה:כדורגלני מריופול
קטגוריה:כדורגלני צ'רנומורץ אודסה
קטגוריה:כדורגלני ראסינג גנק
קטגוריה:כדורגלני אסקישהירספור
קטגוריה:כדורגלני קרסנודאר
קטגוריה:כדורגלני אנורתוסיס פמגוסטה
קטגוריה:כדורגלני אפואל ניקוסיה
קטגוריה:כדורגלני דינמו טביליסי
קטגוריה:כדורגלני נבחרת גאורגיה
קטגוריה:גאורגים שנולדו ב-1992
התפלגות בטא

בתורת ההסתברות ובסטטיסטיקה, **התפלגות בטא** היא משפחה של התפלגויות רציפות, המוגדרות על הקטע [0,1] ובעלות שני פרמטרים המשפיעים על צורת ההתפלגות: α ו-β. קבוע הנרמול של פונקציית צפיפות ההסתברות הוא פונקציית בטא של הפרמטרים, ומכאן שמה של ההתפלגות.

להתפלגות בטא תפקידים רבים בבחינת התנהגות של משתנים מקריים המוגבלים למרווחים סופיים בדיסציפלינות רבות. הרחבה של ההתפלגות נקראת התפלגות דיריכלה, על שמו של המתמטיקאי הגרמני-צרפתי יוהאן דיריכלה.

## מאפיינים
### פונקציית הצפיפות
עבור 0\leq x \leq 1 ועבור הפרמטרים \alpha ,\beta > 0, פונקציית הצפיפות של ההתפלגות מוגדרת כך:

: 
\begin{align}
f(x;\alpha,\beta) & = \frac{x^{\alpha-1}(1-x)^{\beta-1}}{\displaystyle \int_0^1 u^{\alpha-1} (1-u)^{\beta-1}\, du} \\[6pt]
& = \frac{\Gamma(\alpha+\beta)}{\Gamma(\alpha)\Gamma(\beta)}\, x^{\alpha-1}(1-x)^{\beta-1} \\[6pt]
& = \frac{1}{\Beta(\alpha,\beta)} x^{\alpha-1}(1-x)^{\beta-1}
\end{align}


כאשר \Gamma (z) היא פונקציית גמא ו-B היא פונקציית בטא.

### פונקציית הצפיפות המצטברת
פונקציית הצפיפות המצטברת מוגדרת על ידי הנוסחה:
: F(x;\alpha,\beta) = \dfrac{\Beta{}(x;\alpha,\beta)}{\Beta{}(\alpha,\beta)} = I_x(\alpha,\beta)

כאשר \Beta(x;\alpha,\beta) היא פונקציית הבטא הלא שלמה.

### התוחלת
התוחלת של ההתפלגות היא פונקציה של היחס β/α: 
:  \begin{align}
\mu = \operatorname{E}[X]
 &= \int_0^1 x f(x;\alpha,\beta)\,dx \\
 &= \int_0^1 x \,\frac{x^{\alpha-1}(1-x)^{\beta-1}}{\Beta(\alpha,\beta)}\,dx \\
 &= \frac{\alpha}{\alpha + \beta} \\
 &= \frac{1}{1 + \frac{\beta}{\alpha}}
\end{align}

כאשר הפרמטרים שווים, התוחלת שווה ל-1/2, מה שאומר כי במקרה זה ההתפלגות היא סימטרית והתוחלת היא מרכז התפלגות.

### השונות
השונות של ההתפלגות מוגדרת כך:
:\operatorname{var}(X) = \operatorname{E}[(X - \mu)^2] = \frac{\alpha \beta}{(\alpha + \beta)^2(\alpha + \beta + 1)}

כאשר \alpha=\beta, השונות היא:

:\operatorname{var}(X) = \frac{1}{4(2\alpha + 1)},

## ראו גם
* התפלגות בטא-בינומית

## קישורים חיצוניים

* 

2017 04
בטא
חיל האוויר השביעי של ארצות הברית

**חיל האוויר השביעי של ארצות הברית** (באנגלית: **Seventh Air Force**) הוא כוח אווירי המשתייך לכוחות האוויר של ארצות הברית בגזרת האוקיינוס השקט. משימתו של חיל האוויר השביעי היא להפעיל כוח אווירי שיספק הרתעה וייגן על קוריאה הדרומית ובעלות הברית של ארצות הברית מפני התקפה מצד קוריאה הצפונית. מפקדתו ממוקמת בבסיס אוסאן, כ-65 קילומטרים צפונית לסיאול שבקוריאה הדרומית ולו יחידות באוסאן ובבסיס קונסאן במערב קוריאה הדרומית, כ-240 קילומטרים דרומית לסיאול.

## היסטוריה
חיל האוויר השביעי הוא הוותיק מבין אלו המרכיבים את חיל האוויר של ארצות הברית. הוא הוקם כיחידה של הגיס האווירי של צבא ארצות הברית ב-1 בנובמבר 1940, כחיל האוויר של הוואי. משימתו הייתה לשלוט ביחידות האוויריות שהתמקמו בהוואי. במהלך המתקפה על פרל הארבור ב-7 בדצמבר 1941 הותקפו יחידות החיל והוא היה הכוח האווירי האמריקאי הראשון שנלחם באויב במלחמת העולם השנייה. בהמשך המלחמה מילא החיל משימות סיור והגנה באוקיינוס השקט ועם התפתחותה קיבל משימות הפצצה ארוכות טווח לריכוך יעדים אויב לקראת פלישה אמפיבית, ומשימות ליווי של מפציצי ה-בואינג B-29 סופרפורטרס להפצצות ביפן. ביוני 1949 פורק החיל. 

באמצע שנות החמישים הוקם מחדש ופעל במשך כשנתיים עם אחריות על מרחב האוקיינוס השקט עד שפורק עם העברת כוחות אוויריים ששהו ביפן להוואי. בעקבות התגברות המעורבות האמריקאית במלחמת וייטנאם הוקם החיל שוב ב-28 במרץ 1966 וקיבל אחריות על משימות דיוויזיית האוויר השנייה. במהלך המלחמה קיבל החיל אחריות על רוב המבצעים האוויריים בווייטנאם. ב-1973 עברה מפקדת החיל מווייטנאם לתאילנד וביוני 1975 פורקה. 

ב-8 בספטמבר 1986 הופעל החיל שוב, הפעם מבסיס אוסאן שבקוריאה הדרומית וקיבל אחריות על משימות הדיוויזיה האווירית ה-314, לשמירת שביתת הנשק עם קוריאה הצפונית.

## ארגון ויחידות
*כנף הקרב 51 - ממוקמת בבסיס אוסאן, כוללת טייסת F-16C/D וטייסת A-10
*כנף הקרב 8 - ממוקמת בבסיס קונסאן, כוללת שתי טייסות F-16C/D
*מרכז המבצעים האוויריים והחלל 607 - ממוקם בבסיס אוסאן
*להק התמיכה במבצעים 607 - ממוקם בבסיס אוסאן וכולל יחידות תמיכה למבצעים אוויריים (בקרה ושליטה, מטאורולוגיה, נ"מ ועוד) 
*להק המודיעין, הריגול והסיור 607 - ממוקם בבסיס אוסאן וכולל יחידות איסוף מודיעין אווירי

## קישורים חיצוניים

* 
* אתר חיל האוויר השביעי

קטגוריה:יחידות חיל האוויר של ארצות הברית
קטגוריה:קוריאה הדרומית: צבא וביטחון
קטגוריה:הכוחות המזוינים של ארצות הברית בקוריאה הדרומית
קטגוריה:פיקוד האינדו-פסיפי של ארצות הברית
לנצ'יה ארדאה

ממוזער|290px|לנצ'יה ארדאה
ממוזער|290px|לנצ'יה ארדאה
**לנצ'יה ארדאה** (באיטלקית: **Lancia Ardea**) היא מכונית משפחתית שיוצרה על ידי יצרנית הרכב האיטלקית **[[לנצ'יה]]** בין השנים 1939–1953.

יוצרו 31,925 יחידות.

בנוסף לדגם המשפחתי יוצר דגם סדאן מוארך (ברובו נמכר כמוניות ברומא), ודגם טנדר (ואן). לאחר מלחמת העולם השנייה יוצרו כ-8,500 יחידות של דגם הואן.

בינואר 1940 היה מחירה של ה"לנצ'יה ארדאה" 26,500 לירות איטלקיות. מחירה של פיאט 1100 (1937) היה 20,750 לירטות איטלקיות.

## חברת [[לנצ'יה]]
**לנצ'יה** (איטלקית: Lancia, מבוטא **לנצ'ה**) היא חברה איטלקית לייצור מכוניות המהווה מאז שנת 1969 חטיבה בתאגיד פיאט. היא הוקמה בשנת 1906 על ידי וינצ'נצו לנצ'יה. מכוניות החברה הצטיינו בחדשנות הנדסית, פאר וביצועים וזכו להצלחות באירועי ספורט מוטורי. החל משנות ה-90 של המאה ה-20 מוצבו דגמי לנצ'יה כדגמי יוקרה בקבוצת פיאט.

## תצורות לנצ'יה ארדאה
* 4 דלתות - סדאן (4 חלונות צד)
* 4 דלתות - סדאן מוארך (6 חלונות צד), (מוניות ברומא), יוצרו כ-500 יחידות.
* 2 דלתות - ואן (טנדר)

## סדרות לנצ'יה ארדאה
* סדרה 1 (1939-1941), יוצרו 2,992 יחידות
* סדרה 2 (1941-1948), יוצרו 4,438 יחידות
* סדרה 3 (1948-1949), יוצרו 3,600 יחידות
* סדרה 4 (1949-1953), יוצרו 11,700 יחידות (תפוקת המנוע עלתה ל-30 כ"ס)

## תמונות

קובץ:Ardea 1939 comandi.JPG| לנצ'יה ארדאה 1939 - מדריך חברת לנצ'יה להתמצאות בתא הנהג
קובץ:Ardea 1952 comandi.JPG| לנצ'יה ארדאה 1952 - מדריך חברת לנצ'יה להתמצאות בתא הנהג
קובץ:Lancia Motor Club AGM July 2010 Thame OxfordIMG 2544 - Flickr - tonylanciabeta.jpg| לנצ'יה ארדאה
קובץ:1952 Lancia 'tipo 100B' engine in an Ardea.jpg | מנוע לנצ'יה ארדאה (הדגם מ-"סדרה 2")
קובץ:Lancia Ardea, bacchetta direzionale.JPG| "סמן כיוון דרך" (מאחורי חלון הצד האחורי) (במקום איתות (וינקר))



## טבלת דגמי לנצ'יה לפי שנים

## ראו גם
* לנצ'יה
* לנצ'יה פלאביה

## לקריאה נוספת
* לנצ'יה ארדאה  (LanciaInfo Blog)

## קישורים חיצוניים

* לנצ'יה ארדאה (4:47 דקות), יו-טיוב
קטגוריה:דגמי מכוניות שהושקו ב-1939
קטגוריה:מכוניות משפחתיות
קטגוריה:טנדרים
ארדאה
קטגוריה:כלי רכב איטלקיים
М (כתב קירילי)

**אֵם** היא אות באלפבית הקירילי שמקורה באות היוונית מו וצורתה כשל מו גדולה, וכמו כן של M לטינית גדולה, אך בניגוד ל-M הלטינית, צורת האות הקטנה זהה לזו של האות הגדולה. האות מייצגת עיצור דו-שפתי, אפי /m/. ערכה המספרי הוא 40 ובעבר נקרא **מיִיסלִיטֶה** (**Мыслитэ**) שמשמעותה "לחשוב".

## הגייה

## ראו גם
* האות היוונית מו.
* האות הלטינית אם.
* האות אם עם זנבון מהאלפבית הקירילי.
## קישורים חיצוניים

קטגוריה:אלפבית קירילי
אגרמנט

ביחסים דיפלומטיים, **אגרמנט** (בצרפתית: Agrément) הוא הגשת כתב מינוי של ראש נציגות במדינה זרה.

אגרמנט הוא צעד דיפלומטי מחייב - לפני שמדינה ממנה ראש משלחת דיפלומטית חדש במדינה זרה, היא מגישה בקשה לאגרמנט על מנת לוודא תחילה אם הממונה המוצע מקובל על המדינה המקבלת.

הסכמתה של המדינה המקבלת מסומנת על ידי הענקתו של האגרמנט, ולעיתים רחוקות אגרמנט אינו מתקבל מסיבה לא ידועה שהופכת את הנציג לאישיות בלתי רצויה על ידי המדינה המקבלת.

לאחר קבלת האגרמנט, ראש המשלחת (השגריר) מגיש את כתב האמנה שלו, שניתן לו על ידי ראש מדינתו עבור ראש המדינה המארחת.

לאחר מסירת כתב האמנה, מתקבל השגריר המיועד לסגל הדיפלומטי במדינה המארחת.

קטגוריה:יחסים בין-לאומיים
פיגועי הכנסיות במצרים ביום ראשון של הדקלים

**פיגועי הכנסיות במצרים ב[[יום ראשון של הדקלים]]** הם הכינוי בו נודעו שני פיצוצים שאירעו ב-9 באפריל 2017 בשתי כנסיות קופטיות במצרים. הפיצוץ הראשון אירע בכנסיית גאורגיוס הקדוש בעיר טנטא. הרשויות דיווחו כי כתוצאה מהפיצוץ נרצחו 27 בני אדם ו-78 נפצעו. לאחר מכן אירע פיצוץ נוסף בסמוך לקתדרלת מרקוס הקדוש באלכסנדריה בו דווח כי נרצחו 17 בני אדם ו-41 נפצעו.

האפיפיור הקופטי תאודורוס השני התפלל בכנסיית מרקוס הקדוש זמן קצר לפני הפיצוץ. משרד הפנים המצרי דיווח כי היה במבנה במהלך הפיגוע, אולם הוא לא נפגע.

מחוז סיני של המדינה האסלאמית פרסם כי חבריו היו מעורבים בהפצצות.

## ראו גם

* רדיפת קופטים במצרים
* הפיגוע בכנסיית אל-בוטרוסייה

## הערות שוליים

טנטא
קטגוריה:מצרים: נצרות
טנטא
טנטא
קטגוריה:אלכסנדריה: היסטוריה
טנטא
יום ראשון של הדקלים
קטגוריה:2017 במצרים
מנשה קטלר

[250px|ממוזער|שמאל|בול שהוצא ב-[1937 לכבוד 150 שנים לתקנות צפון-מערב ובו מפת הטריטוריה הצפון-מערבית ודמויות דיוקנותיהם של מנשה קטלר (משמאל) ורופוס פאטנם (מימין)]]

**מנשה קטלר** (באנגלית: **Manasseh Cutler**; 13 במאי 1742 – 28 ביולי 1823) היה איש ציבור, איש כמורה ואיש מדע אמריקאי, חבר בית הנבחרים של ארצות הברית מטעם מסצ'וסטס ולוחם במלחמת העצמאות של ארצות הברית. מייסד אוניברסיטת אוהיו.

## תולדות חייו
נולד בקונטיקט, למד משפטים באוניברסיטת ייל. משנת 1771 ועד 1793 שימש ככומר בכנסייה פרוטסטנטית-קהילתית בהמילטון (מסצ'וסטס).

בשנת 1776 התגייס לגדוד מגיני בוסטון של הצבא הקונטיננטלי בעת מלחמת העצמאות של ארצות הברית ושירת בדרגת קפטן. ב-1778 יצא עם הגנרל ג'ון סאליבן לקרב על רוד איילנד.

קטלר תמך בהרחבת ההתיישבות בטריטוריה הצפון-מערבית. בקיץ שנת 1784 הנהיג יחד ג'רמי בלקנפ (Jeremy Belknap; ) משלחת בוטנית-גאולוגית להר וושינגטון, במסגרת סקר מחקרי של ניו אינגלנד. השניים קראו את ההר על שמו של ג'ורג' וושינגטון, שהיה אז גנרל. ב-1787 הוביל את כתיבת הטיוטה עבור חקיקת תקנות צפון-מערב (בשמם הפורמלי והמלא: "An Ordinance for the Government of the Territory of the United States, North-West of the River Ohio" - "תקנות עבור ממשלת הטריטוריה של ארצות הברית, צפון-מערב נהר אוהיו", שאומצו על ידי הקונגרס הקונטיננטלי ב-13 ביולי 1787 וצירפו למעשה את הטריטוריה לארצות הברית המתהווה. קטלר ועמיתיו מימי השירות הצבאי רכשו כ-6,000 דונם בתחומי הטריטוריה וקטלר עסק בין היתר בספסרות קרקעות, כאשר מכר קרקעות בזול לחברי קונגרס על מנת שיתמכו בחקיקה לטובת הטריטוריה החדשה. בין השנים 1801 ל-1805 כיהן כציר המפלגה הפדרליסטית לבית המחוקקים.

בנוסף לעיסוקיו כאיש ציבור, עסק קטלר במדע. הוא קידם את המחקר הבוטני כאשר זיהה כ-350 זני צומח חדשים בעיקר בניו אינגלנד ופיתח מספר המצאות בתחומי המטאורולוגיה והאסטרונומיה. כן תמך בייסוד אוניברסיטה בטריטוריה החדשה, לימים אוניברסיטת אוהיו.

ב-1781 נבחר כחבר האקדמיה האמריקאית לאמנויות ולמדעים.

## קישורים חיצוניים

* ביוגרפיה באתר החברה ההיסטורית של אוהיו
* Manasseh Cutler, Ipswich Minister Who Set Off the Great Westward Migration, ביוגרפיה באתר החברה ההיסטורית של ניו-אינגלנד
* 
* 
* 

## הערות שוליים

קטגוריה:אמריקאים ילידי קונטיקט
קטגוריה:אנשי צבא אמריקאים במלחמת העצמאות של ארצות הברית
קטגוריה:חברי בית הנבחרים של ארצות הברית ממסצ'וסטס
קטגוריה:חברי בית הנבחרים של ארצות הברית מטעם המפלגה הפדרליסטית
קטגוריה:בוגרי בית הספר למשפטים באוניברסיטת ייל
קטגוריה:כמרים אמריקאים
קטגוריה:בוטנאים אמריקאים
קטגוריה:חברי האקדמיה האמריקאית לאמנויות ולמדעים
קטגוריה:אמריקאים שנולדו ב-1742
קטגוריה:אמריקאים שנפטרו ב-1823
שורד מיועד

[שמאל|ממוזער|300px|נאום מצב האומה של [נשיא ארצות הברית|הנשיא ברק אובמה, ינואר 2011. בנאום מצב האומה מכונסים יחד כל חברי הקבינט, וכמעט כל העומדים בתור בסדר הירושה של נשיא ארצות הברית, למעט השורד המיועד.]]
בארצות הברית, **השורד המיועד** או **השורד בכוננות** (באנגלית: **Designated survivor**) הוא אדם בסדר הירושה של נשיא ארצות הברית, בדרך כלל חבר בקבינט של ארצות הברית, שנערכים עבורו סידורים על מנת שישהה במקום מרוחק, מאובטח ולא ידוע כאשר הנשיא ושאר המנהיגים הבכירים (סגן הנשיא וחברי הקבינט) מתאספים במקום אחד בו זמנית, למשל במהלך נאום מצב האומה והשבעת הנשיא.

דבר זה נועד להבטיח את המשכיות הממשלה במקרה של התרחשות אסון בו הנשיא ואנשים אחרים בסדר הירושה של נשיא ארצות הברית נהרגים, כגון ירי המוני, פיגוע או התקפה. במקרה כזה, בו נהרגים הנשיא וסגן הנשיא, האדם הגבוה ביותר בסדר הירושה שנשאר חי, אולי השורד המיועד, יהפוך לנשיא בפועל של ארצות הברית על פי חוק הירושה הנשיאותית.

## היסטוריה
מקורו של נוהל קביעת ה'שורד המיועד' מראש הוא במהלך המלחמה הקרה בה היה סיכון גבוה להתקפה גרעינית.

השורד המיועד הוא חבר בקבינט, שיכול על פי חוק להיות נשיא ארצות הברית (כלומר, אזרח ארצות הברית מלידה, מעל גיל 35, שהתגורר בארצות הברית במשך לפחות 14 שנים). מאז 2005, גם חברי קונגרס משמשים כשורד מיועד. לשורד המיועד מוענקת תחבורה ואבטחה ברמה נשיאותית, בכל משך האירוע. עוזר, שנושא את הפוטבול הגרעיני נמצא כל הזמן יחד עם השורד המיועד.

בנאום מצב האומה של שנת 2010, היה שון דונובן, מזכיר השיכון והפיתוח העירוני השורד המיועד. מזכירת המדינה הילרי קלינטון, נעדרה גם היא מהנאום, אך כללי השירות החשאי מנעו מקלינטון להיות שורדת מיועדת, מכיוון שמקום שהותה בזמן הנאום היה בכנס ציבורי בלונדון. אילו התרחש אז אסון, קלינטון (ולא דונובן) הייתה לנשיאה בפועל, מכיוון שתפקידה היה גבוה יותר בסדר הירושה.

## בתרבות הפופולרית
* סדרת הטלוויזיה השורד המיועד בכיכובו של קיפר סאת'רלנד עוסקת בנוהל זה. טום קירקמן, מזכיר השיכון והפיתוח העירוני, הוא 'השורד המיועד' במהלך נאום מצב האומה שמהווה מטרה להתקפה קטלנית בה נהרגים הנשיא, סגן הנשיא וכל הבאים אחריהם בסדר הירושה, והופכים את השורד לנשיא ארצות הברית.
*בסדרת הטלוויזיה הבית הלבן, בפרק "הוא יעמוד, מעת לעת...", מדבר הנשיא בארטלט עם מזכיר החקלאות בחדר הסגלגל, לפני שהוא יוצא לנאום מצב האומה. הבחירה בשורד המיועד מוצגת בתחילת הפרק, ושם מתפתח דיון על הנוהל.

## רשימה של חלק מהשורדים בכוננות

## הערות שוליים

קטגוריה:נשיאות ארצות הברית
קטגוריה:ביטויים ומושגים פוליטיים אמריקאיים
דייהטסו בי

**דייהטסו בי** (באנגלית: **Daihatsu Bee**) היא מכונית מיקרו, עשויה מפיברגלס, 2 דלתות, 4 מושבים, בתצורת תלת אופן מתוצרת יצרנית הרכב היפנית דייהטסו, אשר יוצרה בין השנים 1951–1958. יוצרו כ־90 יחידות, ולפי גרסה אחרת יוצרו 300 יחידות.

מנוע הדגם היה מנוע שנלקח מחברת פיאט, 2 צילינדרים, 540 סמ"ק.

אורך הדגם היה פחות מ-3,000 מילימטרים.

פירוש המילה בי (Bee), מאנגלית: "דבורה".

## תמונות

קובץ:Daihatsu-Bee-front1.jpg| דייהטסו בי
קובץ:Daihatsu-Bee-front2.jpg| דייהטסו בי
קובץ:Daihatsu-Bee-engineroom.jpg| מנוע אחורי - דייהטסו בי
קובץ:Daihatsu Bee 1951.jpg|דייהטסו בי


## ראו גם
* דייהטסו
* פיברגלס

## לקריאה נוספת
* דייהטסו בי (Picture of The Day: Daihatsu Bee - Only Motors)

## קישורים חיצוניים

* 

## הערות שוליים

קטגוריה:מכוניות מיקרו
קטגוריה:מכוניות תלת אופן
קטגוריה:מכוניות מנוע אחורי
קטגוריה:מכוניות עשויות פיברגלס
קטגוריה:דגמי מכוניות שהושקו ב-1951
קטגוריה:כלי רכב יפניים
בי
זאב בודד

**זאב בודד** הוא כינוי לאדם או לבעל חיים אשר חי או פועל לבדו ולא כחלק מקבוצה. הכינוי מבוסס על התנהגותם של פרטי זאב מצוי אשר עוזבים או מגורשים מהלהקה ומבלים את חייהם לבד.

## הערות שוליים
שלום משה חי גאגין

הרב **שלום משה חי גאגין** (1832–1883) היה שד"ר ירושלמי, מחבר פיוטים וספרים וראש ישיבת המקובלים בית אל.

## ביוגרפיה
נולד בירושלים כבן יחיד לרב חיים אברהם גאגין, בן למשפחת גאגין, ולרבקה בת הרב רפאל שרעבי בחודש דצמבר 1832 (טבת ה'תקצ"ג). בילדותו חונך על ידי אביו, ובהמשך למד אצל הרב ידידיה רפאל אבולעפיה ואצל רבני ישיבת המקובלים בית אל.

נישא לשרה אסתר (בוליסה אסתראג'י) בת הרב חיים נסים אבולעפיה.

בשנת 1862 (ה'תרכ"ב) יצא בשליחות כשד"ר מטעם ישיבת המקובלים בית אל לערי צפון אפריקה וצרפת, ולאחר כשלוש שנים חזר לישראל. בשנת 1872 (ה'תרל"א) יצא בשליחות נוספת לאיטליה. כשחזר משליחותו, מונה לשמש כשליח ציבור של ישיבת המקובלים בית אל, ובהמשך כראש הישיבה כממלא מקום אביו עד לפטירתו.

לאחר פטירת אביו ירש ממנו ספרייה גדולה בת כ-2000 ספרים וכתבי יד עתיקים, ואיפשר לרב אריה ליב פרומקין לשאוב ממנה מידע רב לספרו "תולדות חכמי ירושלים".

הלך לעולמו ב-14 בספטמבר 1883 (י"ב באלול ה'תרמ"ג) ונקבר בירושלים.

בנו הבכור היה הרב אברהם חי גאגין (השני) ובנו השני היה הרב יצחק רפאל יחזקיהו גאגין. נכדו היה הרב שם טוב גאגין.

## חיבוריו
* **שמח נפש** - אוצר משפטי דינים בקיום המצוות ונוסחי התפילות, בהוצאת בנו הרב יצחק, ירושלים, ה'תרס"ג
* **ישמח לב** - כולל שו"ת עם רבני דורו, חלק א' בירושלים ה'תרל"ח, חלק ב' בירושלים, ה'תרמ"ח
* **שמח לבי** - דרושים, ה'תרמ"ד
* **ישמח משה** - פסקי דינים על צוואת השר קאיד ניסים שמאמה, ירושלים, ה'תרל"ח
* **סביב האוהל** - פירוש על הספר אוהל מועד של הרב שמואל מגירונדי, שני חלקים, ירושלים, ה'תרמ"ו - ה'תרס"ד
* **שיר תהילות** - ספר לכבוד משה מונטיפיורי, ירושלים, ה'תרל"ה
כן חיבר קינות, פיוטים ופזמונים, בעיקר לכבוד הרש"ש.

## אילן יוחסין

## לקריאה נוספת
* משה דוד גאון, **[[יהודי המזרח בארץ ישראל (ספר)|יהודי המזרח בארץ ישראל]]**, חלק ב' (עמ' 188)

## קישורים חיצוניים
* כרטיס הקבר של שלום משה חי גאגין, באתר הר הזיתים
* חכם שלום משה חי גאגין, באתר החכם היומי
* שלום משה חי גאגין, בספר "יהודי המזרח בארץ ישראל", מאת משה דוד גאון, באתר HebrewBooks
* 
* 

קטגוריה:ראשי ישיבת המקובלים בית אל
קטגוריה:שד"רים
קטגוריה:רבני ישיבת המקובלים בית אל
קטגוריה:יהודים הקבורים בהר הזיתים: חלקת הספרדים
קטגוריה:ארץ-ישראלים שנולדו ב-1832
קטגוריה:ארץ-ישראלים שנפטרו ב-1883
קטגוריה:מגיהי ספר שם הגדולים
פיקסרץ'

**פיקסרץ**' (**Picsearch**) הוא מנוע חיפוש לתמונות ידידותיות למשפחה ולילדים ברשת לפי שאילתות חיפוש טקסטואליות. פיקסרץ' מופעל על ידי קבוצת Picsearch Services AB, המספקת גם שירותי חיפוש לחברות ולמנועי חיפוש אחרים.

## רקע
חברת פיקסרץ' הוקמה בשנת 2000 על ידי נילס אנדרסון ורוברט ריסברג במטרה לספק שירות לחיפוש תמונות בעל רלוונטיות גבוהה וידידותיות למשפחה ולילדים. לחברה שלוש חברות בנות: Picsearch Services AB, המפעילה את מנוע החיפוש, פלטפורמת הווידאו Screen9 AB, וחברה ההנדסה PSS9 Development sp. z o.o.

החברה פעילה בעיקר בשפות שאינן אנגלית או עברית, ונכון לפברואר 2017 המטה שלה ממוקם בסטוקהולם, שוודיה.

ב-22 במרץ 2007 הכריזה החברה על הפיכתה לידידותית לסביבה.

## מנוע החיפוש
לפי נתונים שמספקת החברה, נכון לפברואר 2017 מנוע החיפוש שלה מכיל מעל ל-3 מיליון תמונות באינדקס (מחשב) שלו, כאשר כברירת מחדל כולן ידידותיות לילדים.

אלגוריתם האינדוקס של פיקסרץ' פותח בתוך החברה, שרשמה עליו פטנט באירופה ובארצות-הברית. הוא מסנן מראש תמונות ואתרים פוגעניים ומבטיח כי אתרים כאלו לא ייכנסו לאינדקס מלכתחילה, כך שלא ניתן לעקוף את הסינון. אם המשתמשים נתקלים בתוכן בעל תוכן פוגעני, ניתן לדווח עליו על-מנת שהחברה תוכל להסירו מהאינדקס.

מנוע החיפוש מאחזר תמונות ממוזערות (thumbnail) בלבד. במעבר על התמונה עם הסמן, מוצגים ממדי התמונה והדומיין ממנו היא אוחזרה. הקלקה על התמונה הממוזערת מקשרת את המשתמש למיקום המקורי של התמונה באתר בו היא נמצאת.

האפשרות להימנע בזמן חיפוש התמונות מתוכן פוגעני הוביל לבתי-ספר ולספריות להמליץ לילדים על השימוש בפיקסרץ', ולכך שמרבית המשתמשים גולשים לאתר ממקומות ציבוריים כגון מוסדות חינוך או מקום עבודתם.

לפי מחקר שפורסם בכתב העת IJIRCCE, אורך שאילתת חיפוש ממוצעת בפיקסרץ' הוא 1.369 מילים, ו-95% משאילתות החיפוש הן בנות שלוש מילים או פחות.

### כתובת באינטרנט
לפיקסרץ' מספר כתובות באינטרנט:
* www.picsearch.org, שנכון לפברואר 2017 משתמש בתמונות רבות ברקע שלו, מאפשר גישה לשינוי שפת ממשק האתר ולאפשרויות החיפוש המתקדם, אך לא לגלריית התמונות.
* www.picsearch.com מינימלי יותר ומאפשר גישה לגלריית התמונות, אך אין בו גישה לאפשרויות החיפוש המתקדם או לשינוי שפת הממשק.
* קיימות כתובות נוספות לשפות ומדינות שונות.

### חיפוש מתקדם
לאפשרויות החיפוש המתקדם בפיקסרץ' ניתן להגיע על ידי לחיצה על הלשונית בצד ימין של הדפדפן שכתוב עליה Advanced Search. האפשרויות השונות הן:
* צבע התמונה: צבעוני, שחור ולבן, או צבע מסוים.
* גודל התמונה: קטנה, בינונית, גדולה, או רקע לשולחן העבודה.
* רוחב התמונה יחסית לאורכה (אוריינטציה): רחבה, צרה, או ריבועית.
* סוג התמונה: אנימציה או פני אדם.

פיקסרץ' תומך באופרטורים הבוליאניים הבאים: AND (+), שהוא ברירת המחדל לצירוף מילים בשאילתת חיפוש באתר, ו-NOT (-), שמודיע למנוע החיפוש להתעלם מהמילה שבאה אחריו בשאילתה.

מנוע החיפוש אינו תומך באופרטור OR, או בשימוש במירכאות לחיפוש ביטוי מדויק.

### ממשקים בשפות שונות
פיקסרץ' תומך בחיפוש בשפות בעלות כתב שאינו לטיני, ואף מציע ממשקים בחלק משפות אלה, כדוגמת יפנית, רוסית, וסינית.

### גלריית תמונות
פיקסרץ' מספק גלריית תמונות המאפשרת למשתמשים לחפש מונח מסוים מבלי לדעת כיצד לנסחו במדויק. ניתן למצוא את הגלריה בעמוד הראשי של הדומיין www.picsearch.com.

## ראו גם
* סינון תכנים באינטרנט
* מנוע חיפוש
* קובץ תמונה

## קישורים חיצוניים

## הערות שוליים

*
2017 04
קטגוריה:אינטרנט
פיטר ריגרט

**פיטר ריגרט** (באנגלית: **Peter Riegert**; נולד 11 באפריל 1947) הוא שחקן קולנוע וטלוויזיה, במאי קולנוע ותסריטאי יהודי-אמריקאי.

## קורות חיים
נולד ברובע הברונקס בניו יורק שבארצות הברית להורים יהודים. למד באוניברסיטת באפלו ועבד בחינוך ובעבודה סוציאלית לפני שעבר לעולם המשחק.

הופעתו הראשונה בברודוויי הייתה במחזמר "Dance with Me" ב-1975 ומאז המשיך להופיע גם באוף ברודוויי במחזות כמו "מסיבת יום הולדת" של הרולד פינטר.

הופעתו הראשונה בקולנוע הייתה בסרט "בית החיות" בשנת 1978.

ב-1983 הופיע בתפקיד ראשי בסרט "גיבור מקומי" לצידו של ברט לנקסטר בתור נציג של טייקון שנשלח לכפר סקוטי כדי לשכנע את תושביו למכור אותו ולהתפנות מהמקום כדי להקים על שטחו בית זיקוק.ב-1988 השתתף בסרט "אהבה ממבט שלישי" לצידה של איימי אירווינג. ב-1991 השתתף בסרט "אוסקר" לצידו של סילבסטר סטאלון וב-1994 השתתף בסרט הפנטזיה "המסכה". ב-1993 שיחק בסרט "ג'יפסי" לצידה של בט מידלר. ב-2000 שיחק בסרט הפשע "טראפיק". בשנת 2001 שיחק בסדרת הדרמה של ABC "החיה" בכיכובה של אליזבת מיטשל, שלא האריכה ימים וירדה לאחר 6 פרקים. 

הוא הופיע גם בסדרות טלוויזיה כמו "הסופרנוס", "מ.א.ש" ו-"Damages".

ב-2004 כתב וביים את הסרט "King of the Corner" ואף השתתף בו בתפקיד ראשי לצידה של איזבלה רוסליני.

בשנת 2010 השתתף בסרטו של רוב שניידר "הנבחר". בשנת 2011 השתתף בסרט "מקום לחלום עליו", של הבמאי קמרון קרואו. 

בשנים 2013-2014 שיחק בסיטקום "אבאל'ה" לצד סת' גרין. בשנת 2015 שיחק במיני-סדרה "דרוש גיבור" ברשת HBO. 

בשנת 2016 גילם את לו לבוב בסרט "פסטורלה אמריקנית". 

בשנת 2017 התארח בדמותו של ארטי גודמן בסדרת הטלוויזיה הקומית "קימי שמידט הבלתי שבירה" שנוצרה על ידי טינה פיי ומשודרת בנטפליקס במשך 3 עונות.

בשנת 2023 גילם את דמותו של אלן בוליטר בסדרת המסתורין "מחסה" מבית אמזון פריים וידאו המבוססת על הרומן באותו שם מאת הרלן קובן. 

## קישורים חיצוניים

* 

קטגוריה:אמריקאים ילידי מדינת ניו יורק
קטגוריה:ניו יורק: אישים
קטגוריה:הברונקס: אישים
קטגוריה:שחקני קולנוע וטלוויזיה יהודים אמריקאים
קטגוריה:תסריטאי קולנוע יהודים אמריקאים
קטגוריה:במאי קולנוע יהודים אמריקאים
קטגוריה:בוגרי אוניברסיטת באפלו
קטגוריה:אמריקאים שנולדו ב-1947
רייכסטאג

המונח **רייכסטאג** (בגרמנית: **Reichstag**) הוא הלחם בסיסים של Reich, "מדינה" ו-tagen, "להתאסף", ומשמעותה "אספה מדינית", כלומר "פרלמנט". הוא משמש לתיאור אספות ורשויות מחוקקות בגרמניה ובאוסטריה לאורך ההיסטוריה. המונח "**[[דיאטה (אספה)|דִיאֵט]]**" (Diet) מקביל לרייכסטאג, ולעיתים אחד מהם משמש במקום השני גם כשאינו השם הרשמי לאותו מוסד.
כדורגל תלת צדדי

ממוזער|תרשים של מגרש כדורגל תלת-צדדי. אזורי עונשין יכולים להיות גם מרובעים או טרפזים

**כדורגל תלת צדדי** (באנגלית: **Three-sided football** המכונה לעיתים קרובות פשוט **3SF**) הוא וריאציה של כדורגל עם שלוש קבוצות שמשחקות במקום שתי קבוצות בצורה הסטנדרטית והמוכרת יותר. המשחק פותח על ידי המצביא הדני אסגר ג'ורן כדי להסביר את הרעיון שלו על הטריולקטיקה, חידודו על מושג הדיאלקטיקה המרקסיסטית, כמו גם כדי לשבש את הרעיון היומיומי של הכדורגל. הוא משוחק על מגרש בצורת משושה, חוקי המשחק יכולים להיות כמו בכדורגל הסטנדרטי כמו גם גרסאות אחרות של משחק הכדורגל.

בעוד שבכדורגל קונבנציונלי זוכה הקבוצה שכבשה הכי הרבה, בכדורגל זה, הקבוצה המנצחת היא זו אשר סופגת הכי מעט.

המשחק הראשון הידוע ששוחק התרחש ב-28 במאי 1993. גביע העולם הראשון בכדורגל תלת צדדי התקיים בשיתוף פעולה עם ה"פדרציה הבינלאומית לכדורגל תלת צדדי" במוזיאון Jorn בסילקבורג, דנמרק, ב-23 במאי עד 25 במאי 2014. השתתפו בטורניר קבוצות מצרפת, גרמניה, פולין, אנגליה, ליטא ודנמרק. הקבוצה הדנית זכתה בגביע.

## קישורים חיצוניים

*חוקי המשחק 
* 

קטגוריה:גרסאות של כדורגל
קטגוריה:משחקי כדור
הצי השביעי של ארצות הברית

**הצי השביעי של ארצות הברית** (באנגלית: **United States Seventh Fleet**) הוא יחידה מבצעית קדמית של צי ארצות הברית, שתחום אחריותה באזור האוקיינוס השקט ממערב לקו התאריך הבינלאומי ובאזור האוקיינוס ההודי מזרחית לגבול הודו-פקיסטן.

## ארגון ויחידות
הצי כולל בין 50 ל-70 ספינות וצוללות, 140 כלי טיס וכ-20,000 חיילים. בסיסי הצי פרושים ביוקוסוקה ובססבו שביפן, בגואם, בסיאול ובצ'נגוון שבקוריאה הדרומית, ובסינגפור. 

יחידות הצי העיקריות:
*כוח משימה 70 - כוח תקיפה בראשות נושאת מטוסים וכוח לחימה המתבסס על סיירות ומשחתות
*כוח משימה 71 - כוחות מיוחדים של הצי
*כוח משימה 72 - כוח סיור של הצי
*כוח משימה 73 - אחראי לפעילות הלוגיסטית 
*כוח משימה 74 - אחראי לפעילות הצוללות במרחב אחריות הצי
*כוח משימה 75 - אחראי לפעילות באזורי החוף במרחב אחריות הצי
*כוח משימה 76 - כוח תקיפה אמפיבי לתמיכה בפעילות חיל הנחתים של ארצות הברית
*כוח משימה 78 - כוח הצי בפיקוד כוחות ארצות הברית בקוריאה
*כוח משימה 79 - כוח משלוח של חיל הנחתים

## קישורים חיצוניים

* 

* אתר הצי השביעי

קטגוריה:יחידות צי ארצות הברית
קטגוריה:יחידות הכוחות המזוינים של ארצות הברית במלחמת קוריאה
קטגוריה:פיקוד האינדו-פסיפי של ארצות הברית
האדמירל גריגורוביץ'

**האדמירל גריגורוביץ**' היא פריגטה של הצי הרוסי המשרתת בחטיבת הספינות ה-30 של צי הים השחור. נקראת על שם מפקד צי הים השחור בשנים 1911-1917, האדמירל איוואן גריגורוביץ'.

## היסטוריה
הספינה הוזמנה על ידי משרד ההגנה של רוסיה ב-18 בדצמבר 2010 ממפעל "יאנטאר" (מפעל מספר 01357) שבקלינינגרד. הספינה הורדה למים ב-14 במרץ 2014 ומאפריל ועד דצמבר 2015 עברה ניסויים ימיים שונים, היא נקלטה לשירות פעיל ב-10 במרץ 2016 בצי הים השחור.

ממאי ועד יוני 2016 הפריגטה חנתה בבסיס הצי הרוסי בסבסטופול. ביולי 2016 ביצעה תמרון ימי במימי הים השחור וביצעה תרגיל בירי ארטילרי, לאחר מכן חנתה בבסיס הצי בנובורוסיסק.

מה-24 באוגוסט ועד ה-27 באוגוסט 2016 נטלה חלק בתרגיל משותף עם הצוללת "רוסטוב על הדון". ב-24 בספטמבר אותה שנה יצאה למימי הים התיכון וביצעה תרגיל אל מול חופי יוון, שנמשך עד ה-28 בספטמבר. ב-6 באוקטובר הספינה שבה לסבסטופול

ב-3 בנובמבר 2016 האוניה יצאה לים התיכון והצטרפה אל צי האוניות המשרת בבסיס הצי הרוסי בנמל טרטוס. ב-15 בנובמבר הספינה שיגרה טילי שיוט מדגם "קליבר" נגד מטרות של "ג'בהת א-נוסרה" בסוריה, מחלקו המזרחי של הים התיכון. ב-19 בדצמבר חזרה לסבסטופול. ב-26 בדצמבר נטלה חלק בחיפושים אחר שברי מטוס הטופולב Tu-154 שהתרסק סמוך לסוצ'י.

ב-27 בפברואר 2017 שוב נשלחה הספינה אל חופי סוריה וב-31 במרץ חזרה לנובורוסיסק. מה-3 באפריל הספינה נטלה חלק בתרגיל צבאי משותף עם חיל הים הטורקי (עם פריגטת Barbaros והקורבט Büyükada). ב-8 באפריל 2017 נשלחה שוב לחזק את צי האוניות שבבסיס הצי הרוסי בטרטוס.

## מפקדים
* סרגיי ארשקין (נובמבר 2014 - פברואר 2016)
* אנטולי וליצ'קו (פברואר 2016 -)

## קישורים חיצוניים

## הערות שוליים

קטגוריה:אוניות מלחמה סובייטיות ורוסיות
קטגוריה:אמצעי לחימה רוסיים
גריגורוביץ'
קרב פלס פוינט

**קרב פלס פוינט** המכונה גם **קרב פלהאם**, היה קרב בין הצבא הבריטי לצבא הקונטיננטלי, שנערך ב-18 באוקטובר 1776, במהלך המערכה על ניו-יורק וניו ג'רזי במלחמת העצמאות האמריקנית. הקרב התקיים בשטח שכיום הוא חלק פארק מפרץ פלהאם בברונקס, ניו יורק.

## הקרב
ב-12 באוקטובר, נחתו כוחות בריטיים בטרוגס נק על מנת לבצע איגוף על גנרל ג'ורג' וושינגטון, המפקד העליון של הצבא הקונטיננטלי, ועל הכוח העיקרי של הצבא הקונטיננטלי על האי מנהטן. האמריקאים סיכלו את הנחיתה, וגנרל סר ויליאם האו, המפקד העליון של הכוחות הבריטיים בצפון אמריקה, חיפש מקום אחר לאורך לונג איילנד על מנת להנחית את חייליו. כ ב-18 באוקטובר, הוא הנחית 4,000 חיילים בפלהאם, 3 מייל (4.8 קילומטר) מצפון לטרוגס נק.

על האדמה היו באותו זמן 750 חיילים אמריקניים תחת פיקודו של הקולונל ג'ון גלובר. גלובר מיקם את חייליו מאחורי שורה של קירות אבן, ותקף את הכוחות הבריטיים שהתקדמו לעברו. אט אט כבשו הבריטים עמדות והתקדמו, ואילו האמריקנים נסוגו והתארגנו להתקפה מחדש. לאחר מספר התקפות כאלו, נעצרו הבריטים, והחיילים האמריקנים נסוגו.

קרב הזה עיכב את תנועות הכוחות הבריטיים במשך זמן שהספיק לוושינגטון להעביר את עיקר צבאו לווייט פליינס ולהימנע מלהיות מוקף במנהטן, וכך נכשלה התוכנית הבריטית לאיגופו של וושינגטון. אחרי ההפסד לבריטים בקרב וייט פליינס, ואובדן פורט וושינגטון, וושינגטון נסוג לניו ג'רזי ולאחר מכן, לפנסילבניה.

קטגוריה:1776 בארצות הברית
פלס פוינט
קטגוריה:הברונקס
מפולת הבוץ בקולומביה (2017)

ב-1 באפריל 2017 הכתה **[[מפולת בוץ]]** במוקואה במחוז פוטומאיו שב**[[קולומביה]]**. המפולת החלה לאחר שהנהרות ליד העיר עלו על גדותיהם בעקבות חודש גשום במיוחד. במפולת נהרגו לפחות 314 בני אדם, יותר מ-400 בני אדם נפצעו 106 בני אדם נעדרו ונגרמו נזקים כבדים לרכוש ולתשתיות.

המפולת היא מאסונות הטבע הקטלניים בתולדות קולומביה ואסון הטבע הגדול ביותר באזור מוקואה.

## האסון
בלילה שבין 31 במרץ ל-1 באפריל ירדו באזור המפולת למעלה מ-130 מילימטר של גשם קודם לכן בחודש מרץ ירדו באזור 600 מילימטר של גשם 150% מהממוצע העונתי במקום. בעקבות הגשם הרב שירד בחודש שלפני האסון ובמיוחד בליל האסון, שני נהרות עלו על גדותיהם והחלו מפולת בוץ שהתקדמה לכיוון העיר מוקואה בערך ב-3:00 בבוקר.

שכונות שנבנו על גדות הנהרות נהרסו כליל בעקבות המפולת. מספר בתים שנבנו לא כהלכה וחלק רב של העיר כוסה בשכבה עבה של בוץ. 17 שכונות בעיר נפגעו מהמפולת. ראש עיריית מוקואה אמר שמספר אזורים פשוט נמחקו. שכונת האינדיפנדנסיה נהרסה כליל. בערך 45,000 איש ברחבי מוקואה הושפעו ישירות ממפולת הבוץ.

נכון לבוקר של 8 באפריל 2017, כתוצאה מהמפולת, לפחות 314 אנשים מתו (מתוכם 92 ילדים), למעלה מ-400 אנשים נפצעו (מתוכם 167 ילדים) ו-106 אנשים נעדרו. 22 מהפצועים הועברו להמשך טיפול בנייבה ו-21 פצועים אחרים הועברו לפופאיאן.

## לאחר האסון
לאחר המפולת הכריז נשיא קולומביה, חואן מנואל סנטוס על מצב חירום כללי במדינה הוא טען שהמפולת היא אסון טבע שנגרם מההתחממות הגלובלית. יותר מאלף חיילי הכוחות המזוינים של קולומביה ושוטרי משטרת קולומביה סייעו בחילוץ הגופות מההריסות ומציאת נעדרים. בעקבות מספר ההרוגים הרב, הוקם במקום חדר מתים זמני כדי לעזור באחסון הגופות עד למועד הלוויתם. בתי החולים באזור היו מוצפים במטופלים, חלק גדול מהאזור נשאר ללא גישה למים וחשמל.

ב-2 באפריל יותר מ-2,500 אנשים מתוכם 1,400 חיילים ו-800 שוטרים, פטרלו באזור במטרה למצוא נעדרים. צבא קולומביה סיפק 63 כלי רכב, 10 מסוקים, 7 סירות ו-6 מטוסים למבצע החילוץ.

חיילי FARC (צבא העם של קולומביה לשעבר), הציעו לעזור בשיקום העיר מוקואה.

## הערות שוליים

קולומביה
קולומביה
קטגוריה:אסונות טבע ב-2017
קטגוריה:קולומביה: גלישות אדמה
קטגוריה:2017 באמריקה הדרומית
גרשון הוברמן

**גרשון הוברמן** (2009-1920) היה ממייסדי ספורט הנכים בישראל.

## ביוגרפיה
הוברמן נולד בגרמניה וגדל בדנציג. היה חבר מועדון הספורט היהודי בר כוכבא.

ב-1937 עלה לארץ ישראל והחל לימודים במקווה ישראל. הוא הצטרף לארגון ההגנה וב-1941 התגייס לצבא הבריטי. במהלך שירותו נפגע בתאונת דרכים והחל שיקום רפואי ממושך בלבנון ובארץ ישראל. תוך כדי תקופת השיקום למד פיזיותרפיה ולאחר מכן סיים הכשרה בחינוך גופני. במלחמת העצמאות שירת בבית החולים תל השומר כפיזיותרפיסט. הוברמן התמחה בטיפול בנפגעי עמוד השדרה וקשר קשרים עם לודוויג גוטמן ועם הנס לורנזן, שניים מחלוצי ספורט הנכים בעולם. 

ב-1950 ייסד את הארגון הישראלי לפיזיותרפיה ועמד בראשו. 

ב-1953 החל לאמן בתל אביב נפגעי שיתוק ילדים. יחד עם מרגלית זוננפלד הנהיג קייטנות לילדים משותקים ויחד היו מחלוצי ספורט הנכים השיקומי בישראל. בעקבות הניסיון המוצלח נרתם למאמצים להקמת מרכז הספורט לנכים שהוקם ב-1960 בחסות איל"ן. הוא היה למנהל המרכז הראשון ועמד בראשו כשני עשורים. בתפקיד זה הכין ואימן את נבחרות ישראל לאולימפיאדת הנכים ולתחרויות עולמיות. ב-1968 הוביל את יוזמת האירוח של אולימפיאדת הנכים בישראל.

ב-2006 הוענק לו אות יקיר העמותה הישראלית לפעילות גופנית מותאמת.

נפטר ב-2009 ונקבר בקיבוץ עינת.

## קישורים חיצוניים
* ד"ר גאולה פארן: [גרשון הוברמן מייסד ארגון הפיזיותרפיה](http://www.ipts.org.il/_Uploads/dbsAttachedFiles/Gershon_Huberman(1).pdf)
* העמותה הישראלית לפעילות גופנית מותאמת העניקה את אות יקיר העמותה למר גרשון הוברמן ולד"ר עטרה שרמן
* ד"ר רויטל שורץ סבירסקי: גרשון הוברמן איננו עמנו

קטגוריה:ילידי 1920
קטגוריה:נפטרים ב-2009
קטגוריה:פיזיותרפיסטים ישראלים
קטגוריה:ישראל: ספורט נכים
הצי השלישי של ארצות הברית

**הצי השלישי של ארצות הברית** (באנגלית: **United States Third Fleet**) הוא יחידה מבצעית של צי ארצות הברית, שתחום אחריותה באזור האוקיינוס השקט ממזרח לקו התאריך הבינלאומי.

## ארגון ויחידות
כוחות הצי כוללים ארבעה כוחות תקיפה בראשות נושאות מטוסים, אליהן מתלוות משחתות וסיירות. הצי כולל גם כ-30 צוללות, תריסר ספינות אספקה וכ-400 כלי טיס. 

יחידות הצי העיקריות:
*כוח משימה 30 - כוח לחימה
*כוח משימה 31 - כוחות מיוחדים של הצי
*כוח משימה 32 - כוח סיור של הצי
*כוח משימה 33 - אחראי לפעילות הלוגיסטית 
*כוח משימה 34 - כוח לוחמה נגד צוללות
*כוח משימה 35 - אחראי לפעילות באזורי החוף במרחב אחריות הצי
*כוח משימה 36 - כוח תקיפה אמפיבי לתמיכה בפעילות חיל הנחתים של ארצות הברית
*כוח משימה 37 - כוח תקיפה
*כוח משימה 39 - כוח משלוח של חיל הנחתים

## קישורים חיצוניים

* 

קטגוריה:יחידות צי ארצות הברית
קטגוריה:פיקוד האינדו-פסיפי של ארצות הברית
מלי מילר

**מרלין (מלי) מזין-מילר** היא ספורטאית פאראלימפית לשעבר, חברת נבחרת ישראל בכדורסל כיסאות גלגלים.
## קריירה
השתתפה לראשונה ב וזכתה עם נבחרת הכדורסל במדליית זהב. בנוסף התחרתה בשני משחים וזכתה בשתי מדליות אישיות: כסף במשחה 25X3 מטר בסגנון מעורב (1:31.1 דקות) וארד במשחה 50 מטר גב (55 שניות).

כחברה בנבחרת הנשים בכדורסל זכתה במדליות כסף ב וב. היא השתתפה גם במשחקי 1988 בהם הנבחרת לא העפילה לשלבי הגמר.

עם התפתחות ענף טניס כיסאות גלגלים בישראל הייתה שחקנית בולטת בתחום. ב התחרתה בטורניר הזוגות (עם תקווה אהרוני) והן סיימו בשלב המוקדם, ברבע הגמר.

## קישורים חיצוניים

* פירוט השתתפותה בתחרויות המשחקים הפאראלימפיים באתר הרשמי של IPC 
* המשך פירוט השתתפותה בתחרויות המשחקים הפאראלימפיים באתר הרשמי של IPC 
* המשך פירוט השתתפותה בתחרויות המשחקים הפאראלימפיים באתר הרשמי של IPC 

קטגוריה:מדליסטיות פאראלימפיות ישראליות
קטגוריה:אלופות פאראלימפיות ישראליות
קטגוריה:זוכי מדליית כסף פאראלימפית מישראל
קטגוריה:זוכי מדליית ארד פאראלימפית מישראל
קטגוריה:שחייניות נכות ישראליות
קטגוריה:ספורטאים רב תחומיים
קטגוריה:ספורטאים ישראלים במשחקים הפאראלימפיים תל אביב (1968)
קטגוריה:שחיינים במשחקים הפאראלימפיים תל אביב (1968)
קטגוריה:כדורסלנים במשחקים הפאראלימפיים תל אביב (1968)
קטגוריה:ספורטאים ישראלים במשחקים הפאראלימפיים ארנהם (1980)
קטגוריה:כדורסלנים במשחקים הפאראלימפיים ארנהם (1980)
קטגוריה:ספורטאים ישראלים במשחקים הפאראלימפיים ניו יורק וסטוק מנדוויל (1984)
קטגוריה:כדורסלנים במשחקים הפאראלימפיים ניו יורק וסטוק מנדוויל (1984)
קטגוריה:ספורטאים ישראלים במשחקים הפאראלימפיים סיאול (1988)
קטגוריה:כדורסלנים במשחקים הפאראלימפיים סיאול (1988)
קטגוריה:ספורטאים ישראלים במשחקים הפאראלימפיים ברצלונה (1992)
קטגוריה:טניסאים במשחקים הפאראלימפיים ברצלונה (1992)
קטגוריה:שחקניות כדורסל בכיסאות גלגלים ישראליות
קטגוריה:כדורסלניות פאראלימפיות ישראליות
קטגוריה:טניסאיות פאראלימפיות ישראליות
קטגוריה:שחייניות פאראלימפיות ישראליות
קטגוריה:טניסאים נכים ישראלים
קטגוריה:ישראליות שנולדו ב-1950
קטגוריה:ישראלים שנולדו ב-1950
קטגוריה:ספורטאי איל"ן
לורן סוקה

**לורן מארי סוקה** (באנגלית: **Lauren Marie Socha**; נולדה ב-9 ביוני 1990) היא שחקנית אנגלייה. היא זכתה להכרה כשהופיעה בתפקיד קלי ביילי בסדרת הדרמה "עברייני על" של ערוץ E4, עליו זכתה בפרס באפט"א לטלוויזיה לשחקנית המשנה הטובה ביותר. עוד היא ידועה מתפקידה בסרט הטלוויזיה "The Unloved" של ערוץ 4.

## ביוגרפיה
סוקה נולדה בעיר דרבי שבמחוז דרבישייר לרוברט וקתלין סוקה. אחיה הגדול הוא השחקן מייקל סוקה. היא למדה בבית הספר היסודי St. George's RC, אחער כך בברטון קולג' ובבית הספר הקתולי לאמנויות הבמה בדרבי. היא למדה משחק ב-"Ian Smith Television Workshop" שבנוטינגהאם.

### קריירה
סוקה לכדה את תשומת לבם של סוכני שחקנים ומלהקים כשהשתתפה בסדנת תיאטרון מקומית, בהשפעתו של אחיה הבכור. ב-2006 לוהקה לווידאו קליפ של להקת ארקטיק מאנקיז לסינגל "When the Sun Goes Down" וכיכבה בו לצדו של סטיבן גראהם.

ב-2009 כיכבה סוקה בסרט הבכורה שביימה סמנתה מורטון בו גילמה נערה בת 16 החיה בבית יתומים. על תפקיד זה הייתה סוקה מועמדת לפרס האקדמיה הבריטית לאמנויות הקולנוע והטלוויזיה לשחקנית המשנה הטובה ביותר. שבוע לאחר מכן נבחנה לתפקיד קלי ביילי לדרמה הקומית "עברייני על" וקיבלה את התפקיד.

ב-2010 כיכבה סוקה לצדו של טים מקינרני בסרט הקצר "Missing". עוד שיחקה במיני-סדרה הטלוויזיונית "חמש בנות" המבוססת על סדרה של רציחות שהתרחשו באיפסוויץ'.

ב-2011 זכתה סוקה בפרס BAFTA לשחקנית המשנה הטובה ביותר על הופעתה בדמות קלי בסדרה "עברייני על". ב-2011 היא הייתה מועמדת לפרס השחקנית המצטיינת בפסטיבל הסרטים של מונטה-קרלו. בהמשך גילמה את דמותה של מרילין מונרו בסרט הקצר "The Child". עוד השתתפה בפרויקט הלימודי של ה-BBC בשם "Off By Heart Shakespeare" בו שיחקה בתפקיד יוליה במחזה "רומיאו ויוליה".

ב-3 במאי 2012 פורסם שסוקה לא תופיע בעונה הרביעית של הסדרה "עברייני על".

### חיים אישיים
סוקה חיה בדרבי. אחיה מייקל סוקה אף הוא שחקן.

ב-23 בינואר 2012 הואשמה סוקה בתקיפה חמורה בנסיבות מחמירות של נהג מונית בשם סקנדר איקבל. הוא ציין שהיא העירה לגביו הערות גזעניות. ב-2 במאי 2012 היא הודתה באשמה, ונידונה למאסר על תנאי של ארבעה חודשים למשך 12 חודשים.

באפריל 2016 צייצה סוקה בטוויטר שהיא ילדה את בתה הבכורה ושמה ריני-ריי.

## פילמוגרפיה
### קולנוע

### טלוויזיה

## קישורים חיצוניים

## הערות שוליים

קטגוריה:שחקניות קולנוע וטלוויזיה אנגליות
קטגוריה:אנגליות שנולדו ב-1990
קטגוריה:אנגלים שנולדו ב-1990
עונת 1895/1896 בפוטבול ליג

**עונת 1895/1896** הייתה העונה השמינית של הפוטבול ליג שהיא הייתה הליגה האנגלית הבכירה בכדורגל. העונה החלה ב-2 בספטמבר 1895 והסתיימה ב-29 באפריל 1896. 

הליגה כללה 16 קבוצות. ברי הייתה הקבוצה שעלתה מליגת משנה.

עבור הניצחון הוענקו שתי נקודות ונקודה עבור תוצאת תיקו. במידה וכמה קבוצות זכו באותו מספר נקודות, הקבוצה עם יתרון ביחס שערים דורגה במקום גבוה יותר. שיטה זו הייתה בתוקף עד לעונת 1976/1977.

אסטון וילה זכתה באליפות בפעם השנייה בתולדות המועדון.

קבוצות שסיימו את העונה במקומות 15-16 היו צריכות לשחק משחקי מבחן מול הקבוצות החזקות בליגת משנה. במקרה של ניצחון, הן היו זכאיות להישאר בליגה. במקרה של הפסד, הקבוצה מליגת משנה הייתה זכאית לעמוד בבחירות לליגה. בסיום משחקי מבחן, וסט ברומיץ' אלביון נותרה בליגה, סמול היית' ירדה לליגת משנה ובמקומה נכנסה ליברפול.

## כדורגלנים מצטיינים
ג'ון קמפבל מאסטון וילה כבש 26 שערים וזכה בתואר מלך השערים. לג'ון קמפבל זו הייתה הזכייה השנייה ברציפות והרביעית בקריירה.

## טבלת הליגה

## קישורים חיצוניים
* נתונים מפורטים מאתר rsssf
* נתונים מאתר worldfootball

## הערות שוליים

קטגוריה:תחרויות כדורגל ב-1895
קטגוריה:תחרויות כדורגל ב-1896
קטגוריה:עונות בפוטבול ליג
City Lights

**City Lights** (בעברית: **אורות העיר**) הוא השיר שייצג את בלגיה באירוויזיון 2017. השיר בוצע על ידי בלאנש. השיר שנבחר בבחירה פנימית של רשות השידור הבלגית נכתב והולחן על ידי פייר דומולין ובעזרת דלוו עצמה.

## קישורים חיצוניים

## הערות שוליים

קטגוריה:שירי 2017
קטגוריה:סינגלי בכורה מ-2017
קטגוריה:שירי אירוויזיון 2017
קטגוריה:שירי בלגיה באירוויזיון
קטגוריה:שירים באנגלית
קרן תשתיות ישראל

**קרן תשתיות ישראל** (**Israel Infrastructure Fund – IIF**) היא קרן השקעות בתשתיות אשר נוסדה בשנת 2007 על ידי קבוצת הראל חברה לביטוח ועורך הדין יהודה רוה. הקרן נמצאת בבעלות משותפת של הראל חברה לביטוח, יהודה רוה, באמצעות חברת STG שבשליטתו, וירון קסטנבאום. הקרן מתמחה בהשקעה בתשתיות בעיקר בישראל, בתחומי מים, אנרגיה, לוגיסטיקה, כבישים ותחבורה. השקעותיה, בהיקף של כשלושה מיליארד דולר, מבוצעות באמצעות שלוש קרנות והשקעות שיתוף.

## החזקות
### כבישים
במסגרת השקעות קרן תשתיות ישראל (תש"י) בתחום התשתיות התחבורתיות, רכשה תש"י בשנת 2012, 75 אחוז מהבעלות בחברת דרך ארץ, המקימה, המתחזקת והמפעילה של כביש האגרה, כביש 6, מהחברות אפריקה ישראל, שיכון ובינוי ו-Canadian Highways.

נתיבי היובל - תש"י היא גם בעלים (75%) של חברת נתיבי היובל, המתפעלת ומתחזקת את כביש 431, מאיילון דרום למודיעין-מכבים-רעות.

### תחבורה
בתחום התחבורה, קרן תש"י השקיעה 50 אחוז מהבעלות בסיטיפס, החברה שהפעילה את הרכבת הקלה בירושלים עד להעברת הזיכיון לחברת כפיר ב-16 באפריל 2021, וכן בחברת סוויס פורט, המספקת שירותי מטען בנמל התעופה בן-גוריון.

### התפלת מי ים
קרן תש"י היא הבעלים של חברת Via Maris, המתמחה בהתפלת מי ים ומתפעלת את מתקן התפלה פלמחים, המתפיל כ-100 מיליון מטרים מעוקבים של מי ים מדי שנה. הקרן משקיעה בחברת TowerVision, בעלת כ-10,000 מגדלים סלולריים לתשתיות הטלקום האלחוטי בהודו.

### אנרגיה
בין החזקותיה והשקעותיה של תש"י בתחום האנרגיה, ניתן למצוא את תחנת הכוח דליה (20 אחוז), הממוקמת בסמוך לכפר מנחם, ומייצרת כ-900 מגוואט באמצעות גז טבעי, תוך עשיית שימוש באנרגיה נקייה. בנוסף, תש"י רכשה שותפות בשדה הגז תמר. תש"י היא מבעליה של חברת Ella Power Energies, המפעילה תחנות כוח. תש"י השקיעה בחברת EMG, הרוכשת גז טבעי ממצרים ומוכרת אותו למדינות החוף המזרחי של הים התיכון תוך שימוש בקו צינור אל עריש-אשקלון.
בבעלות הקרן מחצית מחברת Win Energy, המתמחה בהקמה ובתפעול של תחנות כוח המבוססות על אנרגיית רוח באירופה.

### תקשורת
בדצמבר 2018 נכנסה תש"י למיזם Unlimited לפריסת רשת סיבים אופטיים, והחזיקה ב-35% מהמניות, לצד סלקום (35%) וחברת החשמל (30%). בספטמבר 2020 הוסכם על הצטרפות חברת HOT למיזם, כך שחלקה של תש"י ירד ל-23.33%.

## קישורים חיצוניים
* 
* 
* 
* 
* 
* 
## הערות שוליים

תשתיות ישראל
קטגוריה:ישראל: תשתיות תחבורה
מיכאל זלטנרייך

**מיכאל זלטנרייך** (נולד ב-5 ביוני 1988) הוא מלחין ומעבד מוזיקלי ישראלי.

## קריירה
יצירותיו ועיבודיו בוצעו על ידי התזמורת הפילהרמונית של טוקיו, התזמורת הפילהרמונית הישראלית, האופרה הישראלית החדשה, תזמורת ג'וליארד, אנסמבל וטליאה אחרים. 
יצירותיו האחרונות כוללות את "ארכיטיפ" לתזמורת סימפונית אשר בוצעה על ידי התזמורת הפילהרמונית של טוקיו, "אלאג'י" שבוצעה על ידי הפסנתרן רוברט פלייץ ותזמורת ג'וליארד, ויצירתו "שניים" אשר נכתבה עבור פסטיבל מסיאן בצרפת.

זלטנרייך הוא זוכה פרס אקו"ם, פרס ראש הממשלה לקומפוזיטורים, פרס אסקאפ, פרס טורו טאקמיצו, פרס פאלמר-דיקסון, פרס ארתור פרידמן, ופרס מרטירנו, בין פרסים נוספים. בין היתר שהה זלטנרייך בקהילת האמנים היוקרתית "יאדו" שלאורך השנים אירחה מוזיקאים חשובים כגון אהרן קופלנד, ליאונרד ברנשטיין, ומייקל טילסון תומאס. בנוסף שהה זלטנרייך במרכז אטלנטיק לאומנויות שבפלורידה כ"אמן שותף" עבור המלחין גאורג פרידריך האס.

זלטנרייך בוגר תלמה ילין (בית ספר), למד ללימודי התואר הראשון בהלחנה באוניברסיטת תל אביב תחת הדרכתו של המלחין הישראלי גיל שוחט. את לימודי התואר השני השלים בבית הספר ג'וליארד תחת הדרכתו של המלחין הגרמני מתיאס פינצ'ר.

אביו הוא ההיסטוריון פרופ' יאיר זלטנרייך.

## קישורים חיצוניים

* 

* 
* 
* 
* 

2017 04
קטגוריה:מלחינים ישראלים במוזיקה הקלאסית
קטגוריה:מלחינים ישראלים
קטגוריה:זוכי פרס אקו"ם
קטגוריה:זוכי פרס ראש הממשלה לקומפוזיטורים
קטגוריה:בוגרי תלמה ילין
קטגוריה:בוגרי אוניברסיטת תל אביב
קטגוריה:בוגרי בית הספר ג'וליארד
קטגוריה:ישראלים שנולדו ב-1988
Toolchain

בתוכנה, **toolchain** הוא סט של כלי תכנות המשמשים לביצוע משימות פיתוח תוכנה מורכבות או ליצור מוצר, אשר הוא בדרך כלל עוד תוכנית מחשב, או ערכה של תוכניות קשורות. באופן כללי, הכלים היוצרים toolchain מופעלים אחד אחרי השני ברצף כך שהפלט או תוצאת הסביבה של כל כלי הופך להיות הקלט או סביבת ההתחלה לבא בתור, אך המונח משמש גם כאשר מדובר בערכה של כלים קשורים אשר לא בהכרח מופעלים אחד אחרי השני ברצף.

toolchain פשוט עשוי להיות מורכב ממהדר ומקשר (ההופכים את קוד המקור לקובץ הרצה), ספריות (המספקות ממשקים למערכת ההפעלה), ומנפה שגיאות (המשמש לבדוק ולנפות שגיאות בתוכניות שנוצרו). מוצר תוכנה מורכב, כגון משחק וידאו, צריך כלים להכנת אפקטים קוליים, מוזיקה, מרקמים, מודלים תלת-ממדיים ואנימציות, יחד עם כלים נוספים לשילוב משאבים אלה במוצר המוגמר.

## הערות שוליים

קטגוריה:כלי תכנות
פיקוד הלוחמה המיוחדת של צי ארצות הברית

**פיקוד הלוחמה המיוחדת של צי ארצות הברית** (באנגלית: **United States Naval Special Warfare Command**) הוא פיקוד בצי ארצות הברית הכפוף לפיקוד המבצעים המיוחדים של ארצות הברית. תפקידו להכשיר, לאמן, לצייד, להעמיד בכוננות ולשלוח כוחות מיוחדים של הצי למבצעים מיוחדים של הפיקודים הקרבים המאוחדים ברחבי העולם.

## ארגון ויחידות
הפיקוד כולל שמונה צוותי אריות הים, שני צוותי כלי שיט תת-ימיים זעירים להעברת כוחות ושלושה צוותי מפעילי סירות. בפיקוד משרתים כ-9,200 אנשים, מהם כ-2,700 לוחמים בשירות סדיר, 700 מפעילי סירות, 700 אנשי כוחות המילואים, 4,000 תומכי לחימה וכ-1,100 אזרחים.
* כוח 1 - בסיסו בקורונדו שבקליפורניה, כולל את צוותי אריות הים 1, 3, 5 ו-7, יחידת תמיכה לוגיסטית, יחידת לוחמה מיוחדת בגואם ויחידת לוחמה מיוחדת בבחריין
* כוח 2 - בסיסו בליטל קריק  שבוירג'יניה, כולל את צוותי אריות הים 2, 4, 8 ו-10, יחידת תמיכה לוגיסטית, יחידת שלוחה דרומית, ושתי יחידות לוחמה מיוחדת בשטוטגרט שבגרמניה
* כוח 4 - בסיסו בליטל קריק שבווירג'יניה, כולל את צוות מפעילי הסירות 12 בקורונדו, את צוות מפעילי הסירות 20 בליטל קריק, את צוות מפעילי הסירות 22 בסטניס שבמסצ'וסטס, ואת בית הספר לכלי שיט קטנים בסטניס.
* כוח 8 (החליף ב-2021 את כוח 3 וכוח 10) - כולל את צוות כלי השיט התת-ימיים 1 שממוקם בפרל הארבור, צוות כלי השיט התת-ימיים 2 שממוקם בליטל קריק שבווירג'יניה, יחידת תמיכה לוגיסטית, פלגת אימונים, צוות סיור 1, צוות סיור 2, המרכז לתמיכה במשימות.
* כוח 11 - בסיסו בקורונדו שבקליפורניה, כולל את צוות אריות הים 17 בקורונדו ואת צוות אריות הים 18 בליטל קריק.
* כוח הפיתוח (DEVGRU) - ידוע גם כצוות 6 של אריות הים, ממוקם בדאם נק, שבוירג'יניה ביץ'.
* מרכז הלוחמה המיוחדת של הצי - כולל מפקדה לאימונים בסיסיים בקורונדו ומפקדה לאימונים מתקדמים באימפריאל ביץ' שבקליפורניה.

## קישורים חיצוניים

* 
* אתר הפיקוד

קטגוריה:יחידות צי ארצות הברית
קטגוריה:פיקוד המבצעים המיוחדים של ארצות הברית
קטגוריה:אריות הים (יחידה)
נאשמרקט

250px|ממוזער|שמאל|דוכן טיפוסי בנאשמרקט
**הנאשמרקט** (בגרמנית: **Naschmarkt**) הוא השוק העירוני הגדול והתיירותי ביותר בווינה. הוא ממוקם ברובע השישי של העיר, ברחוב וינציילה (Wienzeile), לאורך גדר נהר וין, ומשתרע על אורך של כ-1.5 קילומטרים.

## היסטוריה
השוק פעיל עוד מהמאה ה-16, אז שימש בעיקר למכירת חלב, שהוחזק בבקבוקים שהוכנו מעצי מילה (בגרמנית: Aschen, אשן) ובעקבות זאת ניתן לו הכינוי **אשנמרקט** (Aschenmarkt), אשר על פי הדעה הרווחת התגלגל ברבות הימים לשמו הנוכחי - **נאשמרקט**. אף על פי כן, בתחילת דרכו כונה בשם קרטנטורמרקט (Kärntnertormarkt) על שם גשר קרטנטור (Kärntnertorbrücke) ששכן בקרבתו. משנת 1793 ואילך הפך השוק לאזור מסחר עיקרי בעיר, כאשר כל הפירות והירקות שהובאו לעיר בעגלות חויבו להימכר בשוק.

כיום, ניתן למצוא בשוק פירות וירקות רבים מכל רחבי העולם, עשבי תיבול, גבינות, מאפים מיוחדים, בשרים ופירות ים. בנוסף לכך, לאורך השוק ממוקמות מסעדות קטנות המגישות אוכל וינאי מסורתי (שניצל וקייזרשמרן), לצד מסעדות המגישות אוכל מהמטבח האסייתי (סושי) והמזרח-תיכוני (קבב, חומוס). החל משנת 1977 בימי שבת מתקיים בקצה השוק שוק פשפשים של מוצרי יד שנייה.

## קישורים חיצוניים

* 

קטגוריה:וינה
קטגוריה:אירופה: שווקים
קטגוריה:וינה: גאוגרפיה
פיקוד המבצעים המיוחדים של חיל הנחתים

**פיקוד המבצעים המיוחדים של חיל הנחתים** (באנגלית: **United States Marine Corps Forces Special Operations Command** ובקיצור: **MARSOC**) הוא פיקוד בחיל הנחתים של ארצות הברית הכפוף לפיקוד המבצעים המיוחדים.

## תפקיד
משימת הפיקוד היא לאמן, לארגן, לצייד ולשלוח כוחות מיוחדים של נחתים לתמיכה בפעילויות הפיקודים הקרביים המאוחדים וסוכנויות אחרות של ארצות הברית. כוחות הפיקוד מבצעים משימות מיוחדות במדינות זרות, לוחמה לא קונבנציונלית, סיורים מיוחדים, לוחמה בטרור, ופשיטות קומנדו.

## ארגון ויחידות
בפיקוד משרתים כ-3,000 חיילים בשירות סדיר ומילואים וכ-200 אזרחים. 

*בית הספר ללוחמה מיוחדת של חיל הנחתים 
*חטיבת פושטי הים (Marine Raider Regiment) - מורכבת משלושה גדודים.
*אגד תמיכה (Marine Raider Support Group) - מורכבת משלושה גדודי תמיכה לוגיסטית, מודיעין צבאי, כלבים למשימות שונות, סיוע אש, ותקשורת.

## קישורים חיצוניים

* 

* אתר הפיקוד

קטגוריה:יחידות חיל הנחתים של ארצות הברית
קטגוריה:פיקוד המבצעים המיוחדים של ארצות הברית
פונטיאק אקזקיוטיב

[ממוזער|340px|פונטיאק אקזקיוטיב [מכונית סטיישן|סטיישן]] 
**פונטיאק אקזקיוטיב** (באנגלית: **Pontiac Executive**) היא מכונית משפחתית גדולה בתצורות סדאן, הרדטופ וסטיישן אשר יוצרה על ידי חברת פונטיאק, מבית ג'נרל מוטורס בין השנים 1967–1970. מנועי הדגם "פונטיאק אקזקיוטיב" נלקחו מדגם "פונטיאק קטלינה" (Pontiac Catalina), דור שלישי (1965–1970).

בדגם יוצרו 115,869 יחידות.

## תצורות
* 2 דלתות – הרדטופ
* 4 דלתות – הרדטופ
* 4 דלתות – סדאן
* 4 דלתות – סטיישן

## מכירות
* 35,491 יחידות (1967)
* 32,597 יחידות (1968)
* 25,845 יחידות (1969)
* 21,936 יחידות (1970)

## תמונות

Old American car (7954606102).jpg| פונטיאק אקזקיוטיב
Машина (Pontiac), 30.08.2012 - panoramio.jpg| פונטיאק אקזקיוטיב


## ראו גם
* פונטיאק
* ג'נרל מוטורס
* פונטיאק קסטום טורפדו
* פונטיאק 2+2
* פונטיאק פאתפיינדר
* פונטיאק קסטום S
* פונטיאק סאן-פייאר
* פונטיאק סולטיס
* פונטיאק ונטורה
* פונטיאק לה מאנס
* פונטיאק בונוויל
* פונטיאק טמפסט

## קישורים חיצוניים

קטגוריה:מכוניות משפחתיות
קטגוריה:מכוניות סטיישן
קטגוריה:דגמי מכוניות שהושקו ב-1967
קטגוריה:מכוניות אמריקאיות
אקזקיוטיב